ગુજરાતી સમાચાર: પૂર્વ ભારતીય ક્રિકેટરના સસરાનું ત્રીજે માળેથી પટકાતા મોત | Former Cricketer Praveen Kumars Father In Law Dies After Fell To The Third Floor - World Cup | I Am Gujarat
Gujarati News World Cup પૂર્વ ભારતીય ક્રિકેટરના સસરાનું ત્રીજે માળેથી પટકાતા મોત
પૂર્વ ભારતીય ક્રિકેટરના સસરાનું ત્રીજે માળેથી પટકાતા મોત
Updated: Aug 18, 2019 19:19 pm IST
મેરઠ : ભારતીય ટીમના પૂર્વ ઑલરાઉન્ડર ક્રિકેટર પ્રવીણ કુમારના સસરા અનિલ કુમારનું મકાનના ત્રીજા માળેથી નીચે પટકાવાને કારણે મોત નીપજ્યું છે. ટીપી નગર પોલીસ પ્રભારી પ્રમોદ કુમાર ગૌતમ અનુસાર, પરિવારના સભ્યોએ જણાવ્યું કે, રવિવારે સવારે સવા દસ વાગ્યે અનિલ કુમાર પુદીનાના પાન તોડવા ત્રીજા માળે ગયા હતા. વરસાદને લીધે પાણી ભેગું થયું હતું જેથી તેમનો પગ લપસી ગયો હતો અને તે બાજુના ખાલી મકાનમાં પટકાયા હતા.
બાદમાં પરિવારજનોએ તેમને ગંભીર હાલતમાં બાગપત રોડ સ્થિત કેએમસી હોસ્પિટલમાં એડમિટ કરાવ્યા જ્યાં સારવાર દરમિયાન તેમનું મોત નીપજ્યું. પ્રવિણ કુમારના સસરા સેનાના સેવાનિવૃત્ત હવલદાર હતા. તેમની ઉંમર 55 વર્ષ હતી.
ઘટનાની જાણ થતા પ્રવિણ હોસ્પિટલ પહોંચી ગયો હતો. તેણે પત્રકારોને જણાવ્યું કે, વરસાદનું પાણી જમા થયું હોવાને કારણે તેમના સસરાનો પગ લપસ્યો અને દુર્ઘટના ઘટી. થાના પ્રભારી અનુસાર, પરિવારજનોએ આને એક દુર્ઘટના ગણાવી છે તેમ છતાં ડેડબૉડીને પોસ્ટમૉર્ટમ માટે મોકલી દેવાઈ છે અને તપાસ ચાલી રહી છે.